open-index/open-wikipedia-markdown huggingface dataset:
Estelle Akofio-Sowah

**Estelle Akofio-Sowah** wɔwoo no wɔ Scottish, Ɔyɛ Ghananyi  eguadzifo na ɔwɔ dɛm aber yi CSquared Ghana ɔman ne hwɛfo na ɔyɛɛ edwuma wɔ Google Ghana dɛɛ ɔman ne hwɛfo panyin . Estelle yɛɛ edwuma dɛɛ kwankyerɛfo edwuma  hwɛfo wɔ BusyInternet, edwumakuw a wɔwɔ hyehyɛɛ ma abɛɛfo ntsentando nkitahodzi kɔ do wɔ Ghana.    

## Abrabɔ Ahyɛse
Wɔwoo Estelle wɔ Scotland ma n'egya a ɔyɛ Ghananyi. N'ebusua tuu kɔɔ Osu wɔ Ghana wɔ aber a na w'edzi abosom esia.

## Nwomasua

Ɔkɔɔ Ghana International School na ɔtoado wɔ University of Sussex na onyaa abodzin nkrataa wɔ Economics and Development Studies 

Nna ɔsan ka kuw second class of the Africa Leadership Initiative-West Africa na ɔyɛ Aspen Global Leadership Network kuw mu nyimpa.

## Edwuma
Estelle wɔ dɛm aber yi yɛ panyin a ɔda Google Ghana edwumakuw n'enyim. Ɔyɛɛ edwuma dɛɛ kwankyerɛfo hwɛfo ma Busyinternet ,edwumakuw a ɔdze  ISP yɛ edwuma. cybercafe na  bea a wɔdze tsetse eguadzifo. Na ɔyɛ nhyiamu bea na bea wɔtow pɔn akɛse he hwɛfo panyin wɔ La Palm Royal Beach Hotel na edwuma nhyehyɛɛ hwɛfo ma National Poverty Reduction Program wɔ ProNet, local NGO nkabɔmu nyimpa wɔ WaterAid UK.  Na ɔyɛ  Ghana Internet Service Providers Association hɔn panyin.

## Abadobɔdze ahorow
Wɔdze Estelle ne dzin kaa edwumayɛfo mbasiafo a wɔtɔ do 50 a wɔbɔ hɔn ho mbodzen kuw Corporate Women Leaders wɔ Ghana wɔ afe 2016 a WomanRising na wɔ hyehyɛɛ dɛm dwumadzi no.

## Mboaedze
Esther Obeng Dapaah

**Esther Obeng Dapaah**  (wɔwoo no  Esusow Aketseaba 9, 1945) ɔyɛ Ghanan amanyɛnyi na mbranyimnyi. Ɔyɛ Ananmusinyi wɔ mbrahyɛbaguafie wɔ Abirem abatow mpasua do wɔ Mbrahyɛbagua fie a ɔtɔ do enum wɔ 4th republic wɔ Ghana.

## Abrabɔ Ahyɛse na nwomasua
Esther Obeng Dapaah  fi Nkwarteng, wɔ Epuei Mantɔw mu wɔ Ghana. Wɔwoo no wɔ Esusow Aketseaba 9,1945. Onyaa ne Bachelor of Laws fii Chelmer Institute of Education wɔ Essex, England, wɔ 1977. Onyaa Bachelor of Law wɔ Lincoln's Inn wɔ 1978 na wɔ Ghana School of Law wɔ 1979.

## Edwumayɛ
Obeng Dapaah yɛ lɔya a w'aben no ho yie wɔ n'edwuma mu. Ɔyɛɛ edwuma wɔ London Borough of Newham dɛ Rent Enforcement Officer.

## Amanyɛsɛm Edwuma
ƆbɔNew Patriotic Party kuw. Ɔsoom wɔ  John Agyekum Kufuor n'aban mu dɛ Minister of Lands, Forests and Mines. W'abɛyɛ Mbrahyɛbaguanyi ama Abirem abatow mpasua wɔ Ghana fitsi 2004. Na ɔyɛ eguamutsinaanyi aber bi ma Committee for Women and Children na dɛm aber yi ɔyɛ edwuma wɔ Committee for Constitutional and Legal Affairs. Na ɔka Pan-African Parliament ho.

## Ambatow
Obeng Dapaah woyii no dɛ Mbrahyɛbaguanyi wɔ mbrahyɛbagua fie a ɔtɔ do enum wɔ 4th republic ma Abirem abatow mpasua wɔ 2008 Ghana abatɔw mu. Wɔdze amba 13,319 fri 21,962 amba na wɔdze yii no, n'amba no yɛ 60.6% wɔ ne nyinara mu.

## N'abrabɔ
Esther yɛ Kristonyi na ɔsom wɔ Church of Pentecost. Ɔnnwaree na ɔwɔ mba ebiasa.

## Nhwɛdo

* "Ghana MPS - MP Details - Obeng Dappah, Esther (Ms)". ghanamps.gov.gh. Archived from the original on 6 May 2016. Retrieved 12 January 2022.
* "Results Parliamentary Elections". www.ghanaweb.com. Retrieved 9 July 2020.
* "Ghana MPs - MP Details - Obeng Dappah, Esther (Ms)". 6 May 2016. Archived from the original on 6 May 2016. Retrieved 9 July 2020.
* "Ghana MPs - MP Details - Obeng Dapaah, Esther". www.ghanamps.com. Retrieved 7 July 2020.
* "Members of Parliament | Parliament of Ghana". www.parliament.gh. Archived from the original on 1 December 2016. Retrieved 4 September 2016.
* "Esther Obeng Dapaah, Minister of Lands, Forestry, and Mines of Ghana". ourworldleaders.com. Retrieved 4 September 2016.
* "NPP MP Accuses Party Chair Of Sexual Assault". Retrieved 4 September 2016.
* Boateng, Michael Ofori Amanfo. "Obeng-Dapaah makes humble demand". Archived from the original on 14 September 2016. Retrieved 4 September 2016.
* Baubeng, Albert Benefo (19 June 2015). "NPP primaries: Affirmative action policy caused defeat of female MPs – Esther Obeng-Dapaah - News - Pulse". Retrieved 4 September 2016.
* Larbi, Stephen Odoi (19 June 2015). "NPP Affirmative action policy cost defeat of sitting female MPs – Esther Obeng Dapaah". Kasapa102.5FM. Retrieved 4 September 2016.
* "Abirem MP awards scholarship to students". Retrieved 4 September 2016.
* Ghana Elections 2008 (PDF). Ghana: Friedrich-Ebert-Stiftung. 2010. p.&nbsp;84.

Nkyekyεmu:Ghana mbrahyɛbaguafo 2013–2017
Esther Dzifa Ofori

**Esther Dzifa Ofori** yɛ  Ghananyi a ogyina ma ɔman na amanaman afofor hɔn dwumadzi mu  na ɔka amanyɔkuwNew Patriotic Party wɔ Ghana ho. Dɛm aber yi ɔyɛ  Ghana Anamusifo ma  Republic of Equatorial Guinea.[1]

## '''Ananmusifo Edwuma'''
Wɔ July 2017, Ɔmanpanyin Nana Akuffo-Addo yii  Esther Ofori dɛɛ Ghana Ananmusifo ma Republic of Equatorial Guinea. . Na ɔka nyimpa 22 a wofri Ghana na wɔbɔ hɔn ho mbɔdzen a woyii hɔn dɛɛ hɔn da amanaman ho dwumadzi ano wɔ wiase nyinara mu.[1][2][3]

## Nhwɛdo
• ^ Jump up to:***a*** ***b*** *Online, MyJOY (2017-07-10). "Here's a full list of Akufo-Addo's 22 newly appointed Ambassadors". myjoyonline.com. myjoyonline. Archived from the original on 19 November 2017. Retrieved 15 July 2017.*

**• ^** *Agency, Ghana News. "President Akufo-Addo presents credentials to 22 new ambassadors". ghanaweb.com. ghanaweb. Retrieved 15 July 2017.*

**• ^** *Ghana, Presidency of. "President Akufo-Addo appoints 22 more Ambassadors". presidency.gov.gh. presidency of Ghana. Archived from the original on 13 July 2017. Retrieved 15 July 2017.*
Ethel Delali Cofie

**Ethel Delali Cofie** wɔ nyimdzee wɔ abaɛfor mfir (IT professional) mu mapa, odwumayɛnyi na 'consultant' wɔ abaɛfor mfir ndzɛmba ho. Ɔyɛ Ghananyi. Ɔno na ɔdze Women in Tech Africa,.kuw a ɔkentsen mbasiafo wɔ abaɛfor mfir mu.  

## NwomasuaEdit
Cofie wɔ ne bachelor's degree wɔ Kɔmputa Science mu fi Valley View University wɔ Ghana, ne master's degree in Distribution Systems fi University of Brighton, na Executive Degree in Leadership, Business na Entrepreneurship fi Yale School of Management.

## Edwuma na ne mbatahoEdit
Ɔfaa abaɛfor mfir mu nyimdzee na dawurbɔ asɛdze pii wɔ n'edwuma fofor no mu wɔ United Kingdom, Nigeria, na Sierra Leone. Ɔnye Vodafone Ghana ayɛ edwuma dɛ Dawurbɔ nsɔwano panyin pɛn.

Cofie yɛ Panyin(CEO) na nyimpa a ɔdze EDEL Technology Consulting, abaɛfor mfir do tsiefo wɔ West Africa na Europe.

Ɔnye BBC amass da na n'adwen kakra abɔto gua wɔ CNN prama do a abaɛfor mfir wɔ hɛn gua yɛ tsir asɛm, na mbaa akandzi ho. Ɔka edwumakuw ahorow a etwa Ebibirmu mu ehyia kuwba a Egotickets na AMOSS Holdings SA ka ho.

## Abawdobɔdze na DzinbɔEdit
Ethel na ne nkaafo no dzin tahyee:

* Fellow of United States President Barack Obama's Young African Leaders Initiative Network (YALI)
* Nna ɔka mbasiafo etsitsir enum a wɔhyɛɛ abaɛfor mfir mu kena wɔ Ebibir mu.
* Nna ne dzin ka United Nations GEM Tech abawdobɔ wɔ afe 2014 ne bosoom a otsia 10 no ho.
* 100 Most Outstanding Women Entrepreneurs In Ghana
* Africa Woman of Influence in Business: ICT Category
* Africa's Leading Women in IT 
* Recognised as Africa's Most Influential Woman in Business and Government for ICT by CEO Global
* USA Kyerɛwkyerɛwfo ma Commerce Penny Pritzker bɔɔ Ethel Cofie dzin wɔ afe 2014 Global Entrepreneurship Summit kasa a ɔmae wɔ Morocco no mu.
* Afe 2020 Glitz Africa Ghana mbasiafo abawdobɔdze no, ɔno na ɔfae. 

## NhwɛdoEdit

# ^ Jump up to:***a*** ***b*** 
# **^** 
# **^** 
# **^** 
# **^** 
# **^**
Etsew

**Etsew** yɛ Mfantsefo hɔn ndziban tsitsir no mu kor a eburow nkotsee na wɔdze yɛ. Ɔtse dɛ Banku, mbom ɔno bankye nnyi mu. Wɔtaa dze ka muoko a woetwuw na kyenam.
Eugenia Date-Bah

**Eugenia Date-Bah** yɛ nkan Ghana nwomanyimfo na ɔkyerɛwfo. Nna ɔka Sociology department wɔ of University of Ghana kuw no hoar. Wɔpaaw no dɛ kuwnyi wɔ Ghana Academy of Arts na Sciences wɔ afe 2005 mu. Mber bi Date-Bah soom dɛ Kwankyerɛfo panyin wɔ InFocus,  International Labour Organization programme bi a hɔn fapem gyina amandze nsɔe ano na yieyɛ ho, ɔsanso soom dɛ panyin dze maa International Labour Organization's Action Programme a wɔboa amanaman woedzi emim wɔ ako mu ma woenya nsanodwuma na wɔdze hɔn afa edwumayɛ ntsetsee mu.

Date-Bah yɛ jurist a ɔako ahomgye mu; Samuel Kofi Date-Bah yer.

## Ndwuma

* *Female and Male Factory Workers in Accra* (in Christine Oppong's *Female and Male in West Africa*), (1982);
* *Sustainable Peace After War: Arguing the Need for Major Development in Conflict programming*, (1996);
* *Jobs After War: A Critical Challenge in the Peace and Reconstruction Puzzle*, (2003);
* *Lest We Forget: Insights Into the Kenya's Post Election Violence* (with Rita Njau, Rosabelle Boswell), (2008).

## Mboaedze
Evans Kodjo Ahorsey

**Evans Kodjo Ahorsey** yɛ Ghana ɔmanyɛnyi na Ghana Mbrahyɛbaguanyi a ogyinaa hɔ maa Ayensuano ambatow mpasua wɔ Epuei Mantɔw mu wɔ Ghana.

## Amanyɛsɛm
Evans gyinae wɔ Ayensuano ambatow mpasua Mbrahyɛbaguafo egua no wɔ mfe apem ahankron eduokron esia(1996) wɔ Ghana ambatow kɛse no mu a nna ogyina hɔ ma NDC amanyɛkuw no.

Ɔnye nyimpa binom tse dɛ, Ebenezer Akrong Okai a ɔyɛ NPP amanyɛkuwnyi a onyaa amba 7,528, Francis Asare a ɔyɛ IND amanyɛkuwnyi a onyaa amba 5,956, na Elizabeth Kusi Aidoo a ɔyɛ CPP amanyɛkuwnyi a onyaa amba 1978. Evans nyaa amba dodow a ɔyɛ 13,241 a ogyina hɔ ma ɔha nkyekyɛmu eduasa esuon ekyir pɔw du(37.10%) a ɔbuaa no ma odzii nkonyim wɔ ankansi no mu. Evans san so gyinae wɔ mfe mpem ebien(2000) Ghana ambatow no mu, na  onyaa amba 10,200 naaso woenntum enndzi Godfred Otchere a ɔyɛ NPP amanyɛkuwnyi a onyaa amba a ɔyɛ 12,618 do nkonyim. Nyimpa a wɔkaa do yinom gyinae wɔ ambatow no mu,Samuel Nartey a ɔyɛ CPP amanyɛkuwnyi na Evans Oheneaku Asamaning a ɔyɛ UGM amanyɛkuwnyi. Godfred Octgere a ɔyɛ NPP amanyekuwnyi na obesii Evans ananmu.

Nkyekyεmu:Ghana mbrahyɛbaguafo 1997–2001
Evelyn Badu

Evelyn Badu (wɔwoo no 11 fankwa,2003) yɛ Ghanafo hɔn bɔɔlbɔ nyi a ogyina mu ma norwegians bɔɔlbɔ kuo na ɔsan gyina hɔ ma Ghana basiamba bɔɔlbɔ kuo.
Esusow Aketseaba

**Esusow Aketseaba** yɛ bosoom da ɔtɔ do enum wɔ afe mu.Yenyim dɛ esusow yɛ nsutɔber. Dɛmara nɛ yɛka dɛ biribi yɛ ketseabɔ a, nna ɔkyerɛ dɛ adzekor no suar. Ntsi wɔ dɛm bosoom yi mu no, esusow hyɛ ase, na mbom ɔyɛ nkakramba, ntsi na dɛm bosoom yi so nyaa " Esusow Aketseaba" no.
Esther Smith

**Esther Smith** yɛ Ghana Nyamendwom ndwontonyi. Wɔwoo no Suame a ɔwɔ Kumase. Ɔdɔɔm Tesana Mɛtɔdese asɔr ndwontokuw no ber a nna oedzi mfe duanan na onyinii wɔ ndwontow mu ber a nna ɔwɔ asɔr no mu no . 

Ber a owiee Mpanyin Nsɔwdo skuul no, ɔkɔr Garden City Kɔmpiwta Ntsetsee skuul na Skuul a wɔhwɛ Ghana Kasahorow Adzesua do wɔ Kumase, Ghana. Ɔsan so dɔɔm ndwontokuw a Kapital Redio dze bɔbɔɔ adze wɔ Kumase no .

Ɔgyee Ghana Nyamendwom Apaawa abawdobɔdze no, Nyamendwom ndwontonyi a no mbɔdzembɔ sɔ enyi na ɔbaa a ne ndze yɛ dɛw ara yie wɔ ndwonto mu wɔ afe 2013 Ghana Ndwontofo Abawdobɔdze no mu .

## Abawdobɔdze

* Ɔgyee Ghana Ndwom Abawdobɔdze - Nyamendwom Apaawa a oye kyɛn nyamendwom apaawa biara wɔ afe 2003 mu .

* Ghana Ndwom Abawdobɔdze - Nyamendwom ndwontownyi ɔkyɛn nyamendwom ndwontonyi biara abawdobɔdze no wɔ Afe 2003 mu.

* Ghana Ndwom Abawdobɔdze - Abaa a ne ndze yɛ dɛw ara yie wɔ ndwonto mu wɔ afe 2013.

* Ghana Ndwom Abawdobɔdze - Asɛmpa Album a ɔsen Biara wɔ Afe 2004 mu.

* Ghana Ndwom Abawdobɔdze - Afe 2004 ndwom a ɔkyɛn ndwom biara.

* Ghana Ndwom Abawdobɔdze - Afe 2004 Apaawa a ɔkyɛn apaawa biara.

## Mboa Nwoma

Nkyekyεmu:Ghana ndwomtofo
Ewusiejoe

Ewusiejoe yɛ kurow a ɔwɔ atɔyɛ mantaw mu. ɔwɔ nsutsen a wɔfrɛ no buture . buture yɛ nsutsen a kurowman no nyinra dze yɛ edziban
Faiza Ibrahim

**Faiza Ibrahim** (wɔwoo no afe 1990 Ebɔw 22) yɛ Ghana amanadze bɔɔlbɔnyi. 

Ɔhyɛɛ bi wɔ 3–0 nkunyim dze tsiaa Mali wɔ afe 2012 African Women's Championship qualification akansi. Ɔhyɛɛ bi wɔ a 3–0 nkunyim dze tsiaa Ethiopia wɔ afe 2014 African Women's Championship qualification akansi no so mu. Nna ɔkɔ Ghana kuw no ho wɔ afe 2014 African Women's Championship no mu. Nna ɔka Ghana kuw no a wokosii akan wɔ afe 2015 Ebibirmu akansi no mu. Ofii Ghana kuw no mu wɔ afe 2015 Ayɛwoho bosoom no mu osian pira a opirae.

## Nhwɛdo

# **^** 
# **^** 
# **^** 
# **^** [*permanent dead link*]
# **^** 
# **^** 

## External links
Fankwa

**Fankwa** yɛ abosoom du-ebien a wɔwɔ afe mu no mu kor. Ɔno nye bosoom a otsia akron wɔ afe no mu. Fanokwa wɔ ndafua eduosa (30).

Mpanyimfo kyerɛ mu dɛ, ɔyɛ bosoom a ekuafo hɔn eduadzewa ba ara ma obu do ma wonnya bea mpo nnsie ne nyina. Dɛm ntsi wɔtaa gyaa bi gu haban mu ma hɔn a wɔyɛɛ akwadwer wɔ edwumayɛber no tum fa no kwa. Iyi ntsi na wɔfrɛɛ bosoom no Fanokwa no.
Bio, osiandɛ edziban aba pii no ntsi, sɛ afarfo kɔ po a, wonya nam pii ma ɔyɛ a wɔyɛ "Yiyifa". Yiyifa no nye dɛ, nam no dɔɔso dodow wɔ eboa no mu, ntsi sɛ wɔba mpoano a, wɔdze eboa no ba anhwea mu ma nam biara a obiara obeyi no wɔ eboa no mu no, ɔfa (Ɔfa nam no kwa). Iyi ntsi na bosoom no nyaa ne dzin "Fankwa" (Fa-no-kwa) no.
Farouk Braimah

**Farouk Braimah** yɛ Ghana ɔmanyɛnyi na mbrahyɛbaguanyi ma Ayawaso East ambatow mpasua wɔ mbrahyɛbagua a ɔtɔ do ebien wɔ aban a ɔtɔ do anan mu wɔ Ghana.

## Abrabɔ Ahyɛse na Nwomasua
Afe 2006 mu no, nna Briamah wɔ mfe 61. Nna ɔyɛ Ghana ɔmanyɛnyi na mbrahyɛbaguanyi ma Ayawaso East ambatow mpasua wɔ mbrahyɛbagua a ɔtɔ do ebien wɔ aban a ɔtɔ do anan mu wɔ Ghana. Okitsa abodzin krataa a wɔfrɛ no PHD wɔ Political science mu (amanyɛsɛm mu nsɛm) mu. Ɔsaan yɛɛ Ɔsoafo abadziekyir a ɔhwɛ Ndzɛmba a etwa hɛn ho ehyia, abɔdze nyansahu na mfiri dwuma so. Nna ɔsan yɛ edwuma dɛ onyitewfo a onyim akodzi mu ndzɛmba yie.

## Amanyɛsɛm
Wɔpaaw Braimah dɛ mbrahyɛbaguanyi ma Ayawaso East ambatow mpasua wɔ mbrahyɛbagua a ɔtɔ do ebien wɔ aban a ɔtɔ do anan mu wɔ Ghana dze nam  National Democratic Congress do wɔ afe 1996 Ghana ambatow kɛse no mu. Afe 1996 Ghana ambatow kɛse no mu, ɔdze amba 45, 605 a egyina hɔ ma 42.70% dzii n'akansifo no do nkonyim. Akansifo no nye; Yussif Kwame Nkrumah a ɔwɔNew Patriotic Party onyaa amba 21,841 a egyina hɔ ma 20.50%, Amadu Ibrahim Jebkle  a ɔwɔ People's National Convention so nyaa amba 9,669 a egyina hɔ ma 9.10%, Abdiel Godly Baba Ali ɔnndɔm amanyɛkuw biara onyaa amba 3,575 a egyina hɔ ma 3.40%, Ahmed Nii Nortey a ɔwɔ National Convention Party so nyaa amba 3,397 a egyina hɔ ma 3.20% na Alhaji Ibrahim Futa a ɔwɔ Convention People's Party nyaa amba 1,766 a egyina hɔ ma 1.70%.

## Owu
Owui wɔ Ebɔw 2006 wɔ 37 Military Hospital a ɔwɔ Nkran.

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Fati Habib-Jawula

**Hajia Fati Habib Jawula** (owui wɔ afe 2020 Mumu bosoom no ne da a ɔtɔ do du enumerable) mu no nna ɔyɛ Ghna ambrado wɔ Denmark. Nna Embassy a ɔwɔ Copenhagen yɛ bea a Ghana mbaa ambrado dodowara pɛ. Nna Hajia Fati Habib Jawula yɛ ambrado a ɔtɔ do anan wɔ mfe eduonu a abɛsen yi mu. Wɔpaaw no kaa tsir enum wɔ Ghana nwomanyimfo a wɔsoma hɔn no ho wɔ ber a John Evans Atta-Mills dze daba sii krataa do wɔ "commission na credence" do.

Nkyekyεmu:Ghanafo
Fati Seidu

**Fati Seidu** yɛ Ghana ɔmanyɛnyi mbrahyɛbaguanyi ma Bawku Central ambatow mpasua a ɔwɔ Etsifi Boka Mantɔw mu wɔ Ghana wɔ mbrahyɛbagua a ɔtɔ do ebien wɔ aban a ɔtɔ do anan mu.

## Amanyɛsɛm
Ogyinaa maa Bawku Central egua no nam National Democratic Congress (NDC) do wɔ afe 1996 mbrahyɛbagua ambatow no mu na ɔdze amba 30, 045 fi amba dodow a wɔtoow 54, 327 a ogyina hɔ ma 42.80% dzii nkonyim tsiaa Hawa Yakubu a onyaa amba 21,493 a ogyina hɔ ma 30.60%  na Awini Emmanuel Akami a onyaa amba 2,789 a ogyina hɔ ma 4.00%.

Odzii nkogu wɔ afe 2000 mbrahyɛbagua ambatow no mu maa Hawa Yakubu naaso ɔpɛe dɛ wɔkan amba no bio osiandɛ ɔkyerɛɛ dɛ, ber a wɔrekan amba no basabasayɛ a ɔkɔr do wɔ mpɔtam hɔ no twintweɔn amba ne kan no mu. Aporisifo kyerɛɛ dɛ, ɔmmfa ho dɛ basabasayɛ no fir amanyɛsɛm no, abɛdan abusua manso abɛda Mamprusifo na Kusasifo ntam.

Afe 2004 mu no, Mahama Ayariga bɛhyɛɛ n'ananmu dɛ mbrahyɛbaguafo ma Bawku Central ambatow mpasua dɛ NDC kuwba. Ayariga bɛtsenaa egua no do wɔ afe 2004 mbrahyɛbagua ambatow no mu na ɔsaan tuu mbrahyɛbaguanyi a nna ɔtse do Hawa Yakubu. Ber bi a etwa mu no, nna ɔyɛ mpanyimfo a wɔhwɛ University for Development Studies no mu kor.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Fatimatu Abubakar

**Fatimatu Abubakar** yɛ Ghana mbranyimfo, ɔmanyɛnyi na edwumawura. Ɔyɛ NPP amanyɛkuwba na mprenpren yi Nkitahodzi soafo edziekyir dze ma Ghana Mampanyin. Fatimatu Abubakar yɛ Kɔmuteehyɛn kwankyerɛnyi edziekyir wɔ Ghana mampanyin ɔfese, ɔsanso nye Lasdown Resort, Aburi yɛ edwuma,na SRM mfirdwuma ngineering limited a ɔsom dɛ Hwɛdofo na krakye. Fatimatu Abubakar suae yɛɛ ne degree a odzi kan na dza ɔtɔ do ebien wɔ Psychology na Borɔfo mu dɛ mbrɛ odzi do no pɛpɛɛpɛr.****

## Ɔbra Ahyɛse na Nwomasua
Kumasi a ɔwɔ Asante mantɔw mu na wɔwoo Ewuraba Abubakar. Owiee skuul wɔ Ghana Suapɔn (University of Ghana) mu nna okitsa ne bachelor's degree wɔ Psychology na Borɔfo kasa mu. Age 2008 mu no, ber a ɔwɔ skuul mu wɔ Ghana Suapɔn mu no, ɔsoom dɛ Mampanyin abedziekyir dze maa Akuafo Hall Junior common Room na ɔpeer dɛ obenya "Coordinating Secretary" dze ma Ɔman Ghana Esuafo kuw (National Union of Ghana Students (NUGS) dzibew no wɔ afe 2010 mu.

## Edwuma na amanyɛ abrabɔ
Fitsi afe 2021 Obiradzi bosoom no mu na ɔyɛɛ Ɔsoafo edziekyir dze ma Nkrasɛm. Afe 2017 mu na Ɔmampanyin Nana Akuffo Addo paaw no dɛ Kwankyerɛfo edziekyir dze ma Nkitahodzi wɔ Flagstaff House. Ne mpawee mu no, ɔnye Lansdown Resort, Danquah Institute SRM Engineering yɛɛ edwuma.

## Mboaedze
Nkyekyεmu:Ghanafo
Faustina Ampah

**Faustina Ampah** (wɔwoo no afe 1996 ne bosoom a ɔtɔ do du-biako ne da a otsia eduasa) yɛ Ghana defender a ɔbɔ ma Belarus FC Minsk sesei yi.  Ampah yɛ Ghanafo ebien no mu kor a wɔbɔɔ  33 UEFA Women's Champions League wɔ afe 2017 ne bosoom a ɔtɔ do du no mu.

## Club Edwuma
Ampah hyɛɛ ne bɔɔlbɔ ase wɔ Ghana, ɔnye Blessed Ladies  na ne mfe esuon a a obedzii wɔ kasoa no sii a ɔkɛkaa Czech Republic's Lokomotiva Brno Horní Heršpice ɔnam bosea do. Nna Faustina Ampah ka FC Minsk kuw no ho wɔ afe 2017-18 UEFA Women's Champions League no ho, fii akansi no mu mpɛn eduasa do, wodzii nkogu ma Slavia Prague na ɔbɛyɛɛ basia a odzi kan wɔ Ghana a otumii bɔɔ UEFA Women's Champions League ntoatoado eduasa.

## Amanadze akansi
Faustina Ampah nyaa n'akwanya a odzi kan wɔ FIFA World Cup no mu wɔ afe 2012 FIFA U-20 Women's World Cup no mu a ɔkɔr do wɔ Japan wɔ afe 2012. N'agokansi a odzi kan no nna otsia United States a okowiei 4:0 a nkunyim no kɔr maa United States. Faustina Nna Ampah ka afe 2014 FIFA U-20 Women's World Cup na afe 2016 FIFA U-20 Women's World Cup a ɔbɛyɛɛ Ghananyi kortoo a ogyinaa maa ɔman no FIFA U-20 Women's World Cup mpɛn ebiasa.

Faustina Ampah nyaa afe 2018 WAFU Women's Cup ka Ghana mbasiafo bɔɔlbɔkuw no ho.

Ampah n'akansi a odzi kan dze maa Ghana mbasiafo bɔɔlbɔkuw no nna ɔyɛ afe 2018 WAFU Women's Cup. Ɔbɔɔ akansi enum no nyinara dze boaa  Black Queens ma wodzii kunyim. Akansi no finimfin(semifinal equalizer) na ɔhyɛe dze tsiaa Nigeria mbasiafo bɔɔlbɔkuw no a onyaa bɔɔlbɔnyi a ɔyɛ adze wɔ akansi no mu.

## Enyimnyamhyɛ

### Kuw
**FC Minsk**

* Belarusian Women's Super Cup 2017 Runner Up
* Belarusian Premier League (women) 2017 Winners
* Belarusian Women's Cup 2017 Winners
* Belarusian Premier League (women) Super Cup 2018 - Winners

### Ɔman kuw
**Ghana Women's National Football Team**

* 2018 WAFU Women's Cup Champions

## Nhwɛdo

# **^** 
# **^** 

* Faustina Ampah and Ernestina Abambila – Ghanaians in UWCL R32 173

## External links

Nkyekyεmu:Ghanafo
Felicia Abban

**Felicia Abban** yɛ Ghananyi basia a wɔwoo no wɔ (afe 1935, 4 Sanda 2024). Ɔno nye basia a odzi kan yɛ mfonyintwanyi. Nna ɔyɛ no dɛ ne dadaa ɛdwuma. Felicia Abban yɛ edwuma dɛ mfonyitwanyi ma Ghana man panyin a ɔdzi nkan a ne dzin dze Kwame Nkrumah. Ɔyɛ edwuma mfe pii wɔ 1960s.

## Abrabɔ Ahyease
Wɔ woo Felicia Abban wɔ afe 1935 wɔ Atɔe mantɔw wɔ Ghana. Felecia nyinii wɔ Sekondi-Takorad a ɔben ɛpo. Ɔyɛ abakan a na ɔda mba esia nta mu. Ɔfa n'egya J.E. Ansah n'anamuntu abra na woedzi 14. Na ɔyɛ adzesuanyi wɔ n'egya ne mfonyitwa edwuma mu.

Abban sua adze mfe anan(4) a ɔreyɛ edwuma ama n'egya *J.E Ansah*. Felicia fir Takoradi kɔr Accra abra na wɔ'edzi 18. Accra na Ɔbuɛ ne mfonyintwa edwuma a odzi nkan. obue edwuma wɔ mbir kumaa bi mu. Na n'dwuma kuw ne dzin dze "Mrs Felicia Abban Day and Night Quality Art Studio" a nna ɔwɔ Jamestown kuro ni mfininfi wɔ 1955.

Felicia ne kun Robert Abban yɛ tan a na Kwame Nkrumah ne mfonyi, nhyeren na Ghana frankaa wɔ mu. Tan no na wɔdze dzii Ghana ne fahodze afehyɛ wc 1957. Abban ne mfonyintwa edwuma ben mfonyitwa edwuma bi tse dɛ *J.K. Bruce Vanderpuije* ne “*Deo Gratias*” na *James Barnor* ne “*Ever Young Studio*”.

Dɛm nkrofo yi so bua Ghana mfonyitwafo abakwasɛm wɔ yen mbir yi mu. Nna ɔtse dem asaana Ghana bɛnya ni fahodze. "*Deo Gratias*" ne dwumakɔw a ɔdaho yɛ edwuma hen mbir yi mu wɔ Accra. Tamakloe ne egya James Koblah Bruce-Vanderpuije na obue wɔ 1922, ɔgye abodzin pii wo man no mu. Otwa ndwuma etsitsir a ɔfa Ghana abakwasem ho.

## Nye Mfonyintwa Edwuma
**Felicia** ne mfonyintwa edwuma hyɛ ase wɔ abra osua mfonyintwa wɔ ne egya hɔ. Nna ɔyɛ ɔbaa kor pɛ a osua mfonyintwa wɔ ne egya n'edwuma mu hɔ. **Felica Abban** nye Ghana ɔbaa a odzi nkan yɛ mfonyintwanyi. Ɔkor do bɛyɛɛ nyimpa tsitsir wɔ Africa. Nna nyimpa pii bu no b3sii ndɛ. Felicia yɛ edwuma ma Ghana man panyin a odzi nkan Kwame Nkrumah na obua wo Ghana nsesa pii mu.

Odzika wɔ ne mfonyintwa ho (*self-portraits*), Nkanka ma otwa dwumadzi ase a nna ɔdze rekyerew n'edwuma aa oyɛ wɔ 1950's rokɔ 1970s. Abban bue ne edwuma wɔ Accra afe 1955. Ɔkɔr do faa mbaa adzesua a nna ɔkyerɛɛ hɔn mfonyintwa. Dodow nyim no dɛ akwanya ma mbaa mfonyintwa a obɔɔ Afrika ho dahor ma amanaaman.

## Ebusua
**Felicia Abban** waree *Robert Abban*. Okunyin *Abban*, nna ɔyɛ panyin wɔ "Ghana Textiles and Manufacturing Company (GMTC)". Ɔbua seniyɛnyi Kwaw Ansah ma obɛyɛ ma yɛ nyim no ndɛ yi, okcr do bua Kofi Ansah atar yɛ nyi wɔ nkerɛkyerɛ mu. Hɔn mu kor yɛ ni nua.

Nkyekyεmu:Ghanafo
Felix Twumasi-Appiah

**Felix Twumasi-Appiah** (wɔwoo no Dzifuu da a ɔtɔ do eduasa (30) 1968) yɛ Ghana amanyɛnyi na ɔsan nso yɛ edwuma sohwɛfo (manager) na ɔhwɛfo (administrator).

## Ɔbra ahyɛase na nwomasua
Wɔwoo Twumasi Appiah wɔ Wiase wɔ Sene Mansin mu wɔ Brong Ahafo Mantɔw mu wɔ Ghana. Ɔkɔɔ Po do Adzesua Asoɛe a ɔwɔ Havana, Cuba baabi a ɔnyaa Bsc.(Hons.) wɔ Po do Akwantu a Wɔdze Dzi Dwuma mu (Bsc. Hons. in Exploitation of Maritime Transportation).

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Felix Owusu-Adjapong

**Felix Kwasi Owusu-Adjapong** (wɔwoo no Ɔpɛpɔn 13, 1944) yɛ Ghana ɔmanyɛfo na nkan Ghana Mmarahyɛ Bagua no muni dɛ Ɔman Ho Dɔ Kuw Fofor  (NPP) ananmusifo ma Akyem Swedru a ɔwɔ Ghana apuei fam mantam mu.  Ná ɔsan yɛ kan Ɔsoafo a ɔhwɛ Ahoɔdzen do na kan ɔman ho dɔ kuw foforo no ɔman no guamtrani.

## Nifiase Asetra Na Homasua
Felix Owusu-Adjapong suaa Asase ho Sikasɛm wɔ Kwame Nkrumah Nyansahu na Mfiridwuma Sukuupɔn mu wɔ Kumasi.  Ɔsan nso suaa Adan, Nhyehyɛeɛ na Ɔdansi ho adze wɔ Bouwcentrum Institute a ɔwɔ Rotterdam, Urban Land Appraisal wɔ University of Reading wɔ England, na mmara wɔ Ghana School of Law.

## Amanyɔsɛm Adwuma
Owusu-Agyapong yɛ Ghana man a ɔtɔ do nnan no Mmarahyɛ Bagua a ɔtɔ do mmienu,3 na 4 no muni.  Wɔdze kan paw no dɛ Mmarahyɛ Bagua no muni maa Akyem Swedru wɔ 1996 Ghana amansan abatuw no mu a na nyinaa yɛ 15,824 a ɔyɛ 45.30% wɔ abatuwa ɔfata a wɔtoo saa afe no nyinaa mu. Wɔsan paw no wɔ afe 2000 Ghana amansan abatuw no mu a na dodoɔ no ara yɛ 14,614 a ɔmaa abatuw a wɔtoo no mu 56.80%.  Wɔ Ɔpɛpɔn 2001 mu no, wɔpaw no dɛ Ɔmanpanyin a ɔhwɛ akwantu na  nkitahodze do, na wɔ  oforisuo 2003 mu no, wɔpaw no dɛ Ɔmanpanyin a ɔhwɛ Mmarahyɛ Bagua Nsɛm do.

Wɔ afe 2004 Ghana amansan abatuw mu no,wɔsan paw no dɛ Mmarahyɛ Bagua no muni a ɔtoo aba dodoɔ no ara yɛ 21,048 a ɔmaa abatuw a wɔtoo aba saa afe no nyinaa mu 66.94%.Wɔ afe 2007 mu no ɔgyaee na ɔsom adwuma no dɛ ɔrekɔbɔ mmɔdzen dɛ wɔbɛpaw NPP no dɛ ɔmampanyin. Wansi akan wɔ na mmarahyɛ bagua mantam mu wɔ afe 2008 Ghana Abatuw Abatoɔ no mu, na Joseph Ampomah Bosompem dze nkonim maa NPP a dodoɔ no ara yɛ 8,469.  Wɔ ayɛwohomumɔ 2008 mu no wɔpaw no dɛ Ɔsoafo a ɔhwɛ Ahoɔden do,a okuraa saa dibea no kosii dɛ Kufuor aban no baa awiei wɔ Ɔpɛpɔn 2009 mu.

Nkyekyεmu:Ghanafo
Fida

**Fida** yɛ dapɛn mu ndafua no mu kor. Ɔhyɛ Yawda na Memenda ntamu. Yɛnya 'Fi' na ɔwɔ Fida no mu no fi okyinworaba a otsia abien nworaba a wɔkyin ewia ho no. 

Fida yɛ dapɔn ma Akanfo. Dwumadzi ahorow pii na wɔdzi no wɔ Fida. Afahyɛ bi tse dɛ Fofie, Fida na wɔdzi no. Amandze na eyi dodowara na n'ahyɛse wɔ Fida.  

Wɔ Akan Abadzinto mu no, banyin biara wɔwo no Fida wɔfrɛ no Kofi anaa Fii. Mbasiafo no nso wɔfrɛ hɔn Efua anaa Efe.
Florence Dadson

**Florence Dadson** (wɔwoo no afe Ebɔbira 23, 1992) yɛ Ghana basia bɔɔlbɔnyi, a sesei ɔbɔ ma Gulf Coast Texans wɔn United States.

## Kuw edwuma
Dadson hyɛɛ n'edwuma ase wɔ Academy of Christ the King na ɔkɛkaa Ghatel Ladies, Oguaa ber a nna oedzi mfe du-ebiasa. Ofir n'amantsimadze, Ghana, afe 2011 Fankwa bosoom no mu ber onyaa skuul mu kwan wɔ Robert Morris University wɔ Illinois kɛhyɛɛ n'ahyɛse adzesua wɔ Business Administration mu – ne fapem wɔ Tourism Studies mu. Ɔbɔɔ maa RMU ka Ghana kuw mba Olivia Amoako na Linda Eshun.

Owiei skuul wɔ Robert Morris Suapɔn mu wɔ afe 2014 mu no, ɔkɛkaa W-League club Gulf Coast Texans kuw no ho.

## Amanadze edwuma
Dadson bɔɔ dze kɔr kan na ogyinaa maa ne man wɔ U-17 na U-20 mu nyinara.

Dadson bɔɔ maa Ghana wɔ Ghana wɔ afe 2008 FIFA U-17 Mbasiafo Wiadze Kɔɔpoow no mu. Ɔsanso ka Black Queens kuw no ho.

## N'abrabɔ
Dadson war Ghana Amanadze bɔɔlbɔnyi  David Accam wɔ afe 2019 Sanda 3 wɔ Oguaa, Ghana.

## Enyidze
**Ghana**

* Africa Women Cup of Nations : Third-place 2016

## Nhwɛdo

Nkyekyεmu:Ghanafo
Florence Kumi

**Florence Kumi** yɛ Ghana amanyɛnyi na kuw ba wɔ mbrahyɛbagua fie a ɔtɔ do ebien wɔ "4th Republic" mu a ogyinaa mu maa Assin North ambatow mpasua do wɔ Finimfin Mantɔw mu.

## Ɔbra ahyɛase
Wɔwoo Kumi wɔ Assin North wɔ Finimfin Mantɔw mu wɔ Ghana.
## Amanyɛsɛm
Kumi dzii kan baa mbrahyɛbagua fie wɔ NDC amanyɛkuw ne dzin mu wɔ Assin North ambatow mpasua do wɔ Finimfin Mantɔw wɔ Ghana, wɔ mfe apem ahankron eduokron esia(1996) Ghana ambatow no mu. Onyaa 24,080 fir amba dodow a ɔyɛ 46,063 a ogyina hɔ ma ɔha nkyɛmu 48.60% sen Kwabena Karikari-Apau a ɔyɛ NPP amanyɛkuw nyi a onyaa 13,242 a ɔyɛ ɔha nkyɛmu 26.70%, Francis Kweku Edzii a ɔyɛ NCP amanyɛkuw nyi nyaa 874 a ɔyɛ ɔha nkyɛmu 1.80% na Joseph Yeboah a ɔyɛ CPP amanyɛkuw nyi a onyaa 0. Odzii nkogu wɔ mfe mpem ebien(2000) ambatow no mu ma Kennedy Ohene Agyepong a ɔyɛ NPP amanyɛkuw nyi nyaa 20,066 a ɔyɛ ɔha nkyɛmu 56.31% dze gyee dzibew no fir Kumi a onyaa 14,071 amba nsamu.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Florence Oboshie Sai-Coffie

**Florence Oboshie Sai Cofie** anaa **Oboshie Sai Cofie** (wɔwoo no 6 Ebɔw 1953), yɛ Ghana amanyɛnyi na nsɛm ho amannyebɔfo panyin (media executive). Nkitsahodzi ho ɔbenfo (communication specialist) a ɔwɔ bɛbor mfe 20 osuahu wɔ nnyido (governance), aman ntsam nkitsahodzi na amanaman ntsam ebusuabɔ (diplomacy and international relations, media relations), nsɛm ho amannyebɔfo ntsam ebusuabɔ na awo akwahosan ho nsɛm mu (reproductive health advocacy).

## Abrabɔ ahyɛse na nwomasua

## N'edwuma ho nsɛm

## Mbrahyɛ edwuma

## Ankorankor n'abrabɔ

## Abasobɔdze na enyimunyamhyɛ

## Sanso hwɛ

## Nkitahodzi ahorow a okekaho

## Mboaedze


Nkyekyεmu:Nyimpa
Nkyekyεmu:Nnyimpa a hɔn tse ase
Nkyekyεmu:Ghanafo
Fortunate Atubiga

**Fortunate Atubiga** a wɔwoo no Ayɛwoho 27, 1950 no yɛ Ghana amanyɛnyi . Nna ɔyɛ mbahyɛbaguanyi wɔ mbrahyɛ bagua a odzi kan na dza ɔtɔ do ebien wɔ  Ghana Ɔmantseaseman mu. Nna ɔyɛ mbrahyɛbaguanyi ma Binduri Ambatow Mpasuado a ɔwɔ Etsifi Boka Mantɔw mu wɔ Ghanaman mu.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Francis Adu-Poku

**Francis Adu-Poku** yɛ Ghana ɔmanyɛnyi a nna ɔka mpanyimfo a wɔwɔ Mbrahyɛbagua a ɔtɔ do ebien wɔ "4th Republic" mu, na ogyina hɔ ma "Asunafo South" ambatow mpasua do a nna ɔyɛ NDC amanyɛkuw ba.

## Ɔbra ahyɛse
Wɔwoo Francis wɔ Esusow Aketseaba bosoom da ɔtɔ do eduonu biako wɔ mfe apem ahankron eduonum akron( 21 May 1959) mu wɔ Brɔn na Ahafo Mantɔw mu wɔ Ghana. Onyaa n'abɔdzin krataa a ɔyɛ "Bachelor Of Arts degree in Sociology and Geography wɔ Kwame Nkrumah Suapɔn a ɔfa abɔdze mu nyansapɛ na abɛfo nyimdzee ho(KNUST). Nna ɔyɛ "sociologist" ansaana ɔrebɛyɛ ɔmanyɛnyi.

## Amanyɛsɛm
Francis hyɛɛ n'amanyɛsɛm ase wɔ Sanda bosoom da ɔtɔ do esuon wɔ mfe apem ahankron eduokron ebiasa(7th January,1993) mu, ber a odzii nkonyim wɔ mfe apem ahankron eduokron ebien(1992) Ghana mbrahyɛbaguafo ambatow a wɔtoo wɔ Mumu bosoom da ɔtɔ do eduonu akron wɔ mfe apem ahankron eduokron ebien(29th December,1992) no mu.

Ɔsan so nyaa dzibew no bio wɔ mfe apem ahankron eduokron esia(1996) a ɔyɛ mbrahyɛbagua fie a otsia ebien wɔ "4th Republic" mu. Onyaa amba sen Emmanuel Osei Kuffour a ɔyɛ NPP amanyɛkuwnyi na Yaw Ohene Manu a ɔyɛ NIP amanyɛkuwnyi. Onyaa amba no mu ɔha nkyɛmu a ɔyɛ eduanan ebien ekyir pɔw eduokron(42.90%), wɔ ber a nkaafo no nyaa, ɔha nkyɛmu eduonu ekyir pɔw eduowɔtwe(20.80%) na ɔha nkyɛmu du ekyir pɔw eduosia(10.60%). George William Amponsah a ɔyɛ NPP amanyɛkuwnyi bɛgyee dzibew no fii ne nsamu wɔ mfe mpem ebien(2000) ambatow no mu.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Francis Gyafiiry Korbieh

**Francis Gyafiiry Korbieh** yɛ Ghana amanyɛnyi a ɔsoom dɛ mbrahyɛbaguanyi wɔ mbrahyɛbagua a odzikan na dza  ɔtɔdo ebien no wɔ kwasafoman a otsia anan no mu wɔ Ghana dze ma Jirapa mpasuar wɔ NDC amanyɛkuw no ase.  Ɔsoom dɛ mbrahyɛbaguanyi dze maa Jirapa mpasuar fitsi afe apem ahaakorɔn eduokorɔn ebiasa ne bosoom Sanda ne da a ɔtɔdo esuon no mu kesi afe apem ahaebien na kor ne bosoom Sanda ne da a ɔtɔdo esia.

## Ɔbra ahyɛse na nwomasua
Wɔwoo Korbieh wɔ afe apem ahaakorɔn eduonum ne bosoom Mumu ne da a ɔtɔdo eduonu wɔ Jirapa/Kunkyeni wɔ Etsifi-Atɔe mantɔw wɔ Ghana. Ɔkɔr ne nsɔwdo Skuul wɔ Francis Ɔavier Minor Seminary skuul wɔ Wa na St. Peter's nsɔwdo Skuul wɔ Kwahu. Onyaa ne "Bachelor of Science degree" wɔ Mbra mu wɔ "University of Ghana, Legon".  Ɔtoaa do kɔr Ghana mbra skuul bɛyɛɛ Mbranyimfo (Barrister). Ɔyɛɛ Mbranyimfo bɛyɛɛ mfe bebree na ekyir no ɔbɛyɛɛ Ɔtsɛmbuafo.

## Amanyɛdwuma
Francis odzikan no ɔkɔr mbrahyɛbaguafie wɔ mbrahyɛbagua a odzikan no wɔ kwasafoman a otsia anan no mu wɔ ber a odzii kunyim wɔ afe apem ahaakorɔn eduokorɔn ebien Ghana mbrahyɛbagua abatow no mu. Odzii dzibew yi dɛ mbrahyɛbaguanyi  dze maa Jirapa mpasuardo wɔ afe apem ahaakorɔn eduokorɔn ebiasa ne bosoom Sanda ne da a otsia esuon mu.

Wɔsanee yii no dɛ ongyina mma ne mpasuar bio wɔ kwasafoman a otsia anan no mu wɔ ber a odzii kunyim wɔ afe apem ahaakorɔn eduokorɔn esia Ghana asahen abatow no mu. Oyii Kumbal Columbus Tikure a ɔyɛ NPP kuwba na Michael Zu a ɔyɛ "People's National Convention" kuwba no bɔɔ famu. Francis nyaa 59.60%  a nna ogyina hɔ ma mba 17,555 wɔ ber a hɔn a wɔnye sii akan no  nyaa 5.40% a ogyina hɔ ma mba 1,582 na 4.60% a ogyina hɔ ma mba 1,342.  Ne mber a odzii dɛ mbrahyɛbaguanyi no bɔɔ adze wɔ afe apem ahaebien na kor ne bosoom Sanda ne da a  otsia esia no mu.

## N'abrabɔ
Francis yɛ Kristianyi, na ɔnye Kateleke asɔr a ɔwɔ Ghana na ɔnye hɔn bɔ mu som.

## Mboaedze

Nkyekyεmu:Ghanafo
Francis Kojo Arthur

**Francis Kojo Arthur** (wɔwoo no wɔ Ɔberɛfɛw 22, 1954) yɛ nkan no mbrahyɛbaguanyi ma Gomoa West ambatow mpasua a ɔwɔ Finimfin Mantɔw mu wɔ Ghana wɔ mbrahyɛbagua a ɔtɔ do esia wɔ Ghana amambu a otsia anan mu.

## Asetsena mu nsɛm
Arthur awar awo mba du. Ɔyɛ Christiannyi (Catholic).

## Abrabɔ ahyɛse na nwomasua
Wɔwoo Arthur wɔ Ɔberɛfɛw 22, 1954 mu wɔ oGmoa Abasa Number 2 a ɔwɔ Finimfin Mantɔw mu wɔ Ghana. Ɔkɔr skuul wɔ Kwame Nkrumah University of Science and Technology na onyaa abodzin krataa (master's degree in Animal Breeding) wɔ Mbowa Awo mu wɔ afe 2000 mu.

## Edwuma
Ansaana Arthur rebɛyɛ mbrahyɛbaguanyi no, nna ɔyɛ kyerɛkyerɛnyi wɔ Anglican Mpanyimfo Ntoado Skuul wɔ Kumase.

## Amanyɛ
Arthur yɛ National Democratic Congress kuwba. Afe 2009 mu no, odzii Joe Kingsley Hackman no do nkonyim dɛ mbrahyɛbaguanyi maa Gomoa West ber a odzii nkonyim wɔ afe 2008 wɔ Ghana ambatow kɛse no mu. Ambatow mu no, onyaa mba 15,985 a nna ogyina hɔ ma 47.47% fir mba dodow a wɔtowee no mu na ɔdze dzii akansifo nkaa no hɔn do nkonyim. Ogyinaa bio wɔ afe 2012 Ghana ambatow kɛse no mu na odzii nkonyim, iyi maa onyaa akwanya dɛ obegyina mpɛn a otsia ebien ama n'ambatow mpasua no. Afe 2012 ambatow mu no, onyaa mba 27,624 a nna ogyina hɔ ma 56,6% fir mba dodow a wɔtowee no mu.

Naasi afe 2016 mu no, oenntum enngyina wɔ afe 2016 Ghana ambatow kɛse no mu osiandɛ odzii nkogu wɔ National Democratic Congress (NDC) mbrahyɛbagua ambatow no mu. Iyi maa Samuel Fletcher gyinaa maa NDC wɔ afe 2016 Ghana ambatow no mu.

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Francis Kwame Nyarko

**Francis Kwame Nyarko** yɛ Ghana amanyɛnyi. Ɔsoom Kade mpasuardo wɔ Epuei mantɔw mu wɔ Ghana.

## Amanyɛsɛm
Nyarko yɛ mbrahyɛbaguanyi wɔ aban a otsia ebien wɔ Kwasafoman a ɔtɔdo anan no mu  wɔ Ghana a ɔfaa mbrahyɛbaguanyi dzibew wɔ afe 1996 Ghana asahen abatow no mu. Ɔsoom maa "New Patriotic Party" kuw wɔ ber a ɔdze mba 19,616 dzii John Darlington Brobbey a ɔyɛ "National Democratic Congress" kuwba no do kunyim. Obesii Ofosu Asamoah a ɔyɛ "New Patriotic Party" kuwba anan wɔ afe 2000 Ghana asahen abatow no mu.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Francis Kwasi Buor

**Francis Kwasi Buor** yɛ Ghana amanyɛnyi. Ɔyɛ mbrahyɛbaguanyi a ogyinaa mu maa Offinso South ambatow mpasua wɔ Esuantse Mantɔw mu wɔ Ghana mbrahyɛbagua fie a ɔtɔ do ebien wɔ 4th Republic mu wɔ NPP amanyɛkuw dzin mu.

## Amanyɛsɛm
Francis Kwasi Buor hyɛɛ n'amanyɛsɛm ase wɔ mfe apem ahankron eduokron esia(1996) Ghana ambatow kɛse no mu, ma onyaa amba 17,077. Ɔgyee dzibew fir Kenneth Amponsah-Yiadom a ɔyɛ NDC amanyɛkuwnyi nsa mu. Kwabena Sarfo a ɔyɛ NPP na ekyir no obedzii n'ananmu.

## Ɔsom
Ɔyɛ Kristonyi.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Francis Osafo Mensah

**Francis Osafo Mensah** yɛ Ghana ɔmanyɛfo na na ɔyɛ mmarahyɛ baguani ma Mpraeso mantam a ɔwɔ Ghana Apuei Fam Mantam mu. Ɔsan nso yɛ kan ɔmantam soafo wɔ ɔmantam a wɔaka ho asɛm no mu na ɔyɛ Ghana man a ɔtɔ do nnan no mmarahyɛ bagua a ɔtɔ do nnan no muni.

## Mfraase asetra na nwomasua
Wɔwoo no afe 1936 mu wɔ abusua a wɔyɛ anuonyam bi mu wɔ Apuei Fam mantam mu. Ɔnyaa na bachelor's degree wɔ Durham Suapɔn a ɔwɔ United Kingdom na ɔsan nso yɛɛ Aduruyɛ na Oprehyɛn ho adesua titire.

## Edwumayɛ
Osafo-Mensah yɛ oduruyɛfo a ɔyɛ oprehyɛn wɔ n’adwuma mu. Ɔsan nso yɛ oduruyɛfo.

## Amanyɛsɛm
Mensah amammui adwuma no fi ase wɔ afe 1996 mu ber a ɔdze na ho sii akan dɛ mmarahyɛ baguani wɔ Ɔman Ho Dɔ Kuw Fofor no tekiti so dɛ Mpraedo mantam no ananmusifo. Ɔdze nkonim wɔ saa nkongua yi do a na nyinaa nyaa abatuw 14,906 a ɔyɛ 41% wɔ abatuw a wɔtoo saa afe no nyinaa mu. Ɔkoraa n’akongua do wɔ afe 2000 amansan abatuw no mu a na nyinaa yɛ 13,080 a ɔmaa abatuw a wɔtuw nyinaa mu 54%.  Ná na akansifo no wɔ tekiti a ɔwɔ;  Ɔman Democratic Congress (NDC), Nnipa Ɔman Nhyiam (PNC), Ɔman Nsakrae Kuw (NRP) na United Ghana Kuw (UGM).

Afa horow no ananmusifo na Mike K.S.  Akyeampong, Asiamah Godfried Nyarko,Kwabena Adjei na Aninakwa Samuel Kyeramanteng na wɔdze wɔn ho hyɛɛ mu.  NDC no nyaa abatuw a ɔyɛ 10,318 a ɔna 42.90% yɛ pɛ.  PNC nyaa abatuw 265 a ɔna 1.10% yɛ pɛ, NRP nyaa abatuw 261 a ɔno nso na 1.10% yɛ pɛ na UGM nyaa abatoɔ 113 a ɔyɛ 0.50% wɔ abatuw a wɔtuw no nyinaa mu.  Mensah kuraa n’akongua no mu na mprɛnsa do wɔ New Patriotic kuw no tekiti do wɔ afe 2004 amansan abatuw no mu a ɔtoo aba nyinaa mu 67.4%.  Na mmarahyɛ bagua ber no baa awiei wɔ afe 2009 mu.

## N'abrabɔ
Francis Osafo-Mensah yɛ Kristoni.

Nkyekyεmu:Ghanafo
Francis Yaw Osei Sarfo

**Francis Yaw Osei Sarfo** yɛ Ghana amanyɛnyi a ɔyɛɛ mbrahyɛbaguanyi maa Krachi Atɔe Mpasuar.

## Ne bra ahyɛse na nwomahu
Afe 1955 ɔbɛsɛ bosoom no ne da a odzi kan mu na wɔwoo Francis. Ofi Bejamamse, kurow a ɔwɔ Firaw Mantɔw mu wɔ Ghana. Onyaa ne B.A wɔ Political Science na Geograghy mu fi Ghana suapɔn (University of Ghna) wɔ afe 1981 mu. Bio, ɔsanee nyaa PLC fir Ghana School of Law mu.

## Edwuma
Francis yɛ ɔhwɛfo (administrator). Nna ɔno na ɔyɛ kwankyerɛfo panyin (managing director) dze ma Akpabe Impex Limited. Nna ɔsanso yɛ Mansin do Sahen (District Chief Executive) fitsi afe 1996 Fankwa bosoom no mu kesi afe 2001 Sanda bosoom no mu.

## Amanyɛsɛm
Francis Yaw Osei Sarfo yɛ National Democratic Congress kuwba. Nna ɔyɛ mbrahyɛbaguanyi dze ma Krachi Atɔe Mpasuar wɔ Firaw Mantɔw mu wɔ Ghana.

## N'abrabɔ
Francis awar kitsa mba esia. Pii kyerɛ dɛ ɔyɛ kristianyi.

## Nhwɛdo

https://web.archive.org/web/20241118170453/http://ghanaweb.org/

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Francisca Oteng-Mensah

**Francisca Oteng-Mensah** (wɔwoo no afe 1993 kwakwar 14) yɛNew Patriotic Party  mbrahyɛbaguafie kuwba dze ma Kwabre East mpasuar a nna yenyim no dɛ ɔyɛ mbrahyɛbaguanyi osuar wɔ Kwasafoman a otsia anan no mu wɔ Ghana wɔ dɛm mber no mu wɔ n'abatow no mu wɔ afe 2016 mu.

## Ɔbra ahyɛse na nwomasua
Afe 1993 Fankwa 14 na wɔwoo Francisca wɔ Aboaso Asopitsi a ɔwɔ Mampɔnteng Asante afamu. Owurayer Joyce Oteng na Dɔketa Kwaku Oteng a ɔsan yɛ odwumayɛnyi a ɔyɛ CEO dze ma Angel Group of Companies na wɔwoo Francisca.

## Nwomasua
Francisca kɔr skuul bɛyɛ ebiasa ber a ɔhyɛɛ skuul ase no. Odzi kan no, ɔkɔr Mamponteng Roman Catholic School, nna ɔkɔr Revival Preparatory School wɔ Breman na ewiwi koraa no ɔkɔr Supreme Saviour International a hɔ na owiee gyinapɛn esia. Owiee ne Junior High Skuul wɔ Angel Educational Complex. Ekyir no ɔtoaa do wɔ St. Roses Senior High Skuul kowiei ne mfinimfin nwomasua(Senior High Education).

Ne tsirmupɔw a nna ɔpɛdɛ onya adzesua mu suahun pii no maa ɔkɛyɛɛ Faculty of Law wɔ Kwame Nkrumah University of Science and Technology (KNUST) a hɔ na osuaa mbra. Nna Francisca yɛ Level 200 suanyi wɔ Kwame Nkrumah University of Science and Technology wɔ ber a osii akan wɔ afe 2016 mu.

## Edwuma
Ansaana wɔrepaw no dɛ mbrahyɛbaguanyi no, nna ɔyɛ edwuma dɛ Kyerɛwkyerɛwnyi wɔ Angel Group of Companies wɔ Kumasi. Afe 2017 Mumu bosoom no mu no, wɔpaaw no dɛ guamutsenanyi maa Ɔman Mbaabun Tumdzi(National Youth Authority).

## Amanyɛsɛm
Onyaa mbrahyɛbaguafie egua no wɔ Kwabre East mpasuar wɔ Asante afamu wɔ Ghana, afe 2016 Ghana asahen abatow no ekyir. Mprenpren yi ɔno nye mbrahyɛbaguanyi a onnyinii a ɔwɔ mfe eduonu-ebiasa. Nana Akuffo-Addo paaw no dɛ Ɔsoago edziekyir dze ma abɔdzebea, Mbofra na

## Ɔsom
Francisca yɛ Kristianyi a ɔnye Assemblies of God asɔr no bɔ mu som.

Nkyekyεmu:Ghanafo
Nkyekyεmu:Ghana mbrahyɛbaguafo 2017–21
Nkyekyεmu:Ghana Mbrahyɛbaguafo 2021-2025
Frank Boakye Agyen

**Frank Boakye Agyen** yɛ Ghana amanyɛnyi na nkan no mbrahyɛbaguanyi ma Effiiduase Asokore abatow mpasuar a ɔwɔ Esuantse Mantɔw mu  wɔ Ghana wɔ mbrahyɛbagua a ɔtɔdo enum na esia mu wɔ Ghana Kwasafoman a ɔtɔdo anan.

## Abrabɔ ahyɛse na nwomasua
Wɔwoo no wɔ Sanda 6,1946 mu. Wɔtsetsee no wɔ kurow Effidduase a ɔwɔ Esuantse Mantɔw mu wɔ Ghana. Onyaa n'abodzin krataa (Bachelor of Arts) wɔ Mbra na Amanyɛsɛm mu wɔ University of Ghana wɔ afe 1984 mu. Ɔkɔtoaa do wɔ Ghana School of Law na onyaa abɔdzin krataa wɔ mbra mu wɔ afe 1989 mu.

## Edwuma
Agyen yɛ mbranyimfo. Ɔnye Boakye Agyen edwumakuw no yɛɛ edwuma wɔ Nkran ansaana ɔrehɛn amanyɛsɛm mu. Nna ɔyɛ nkan no oguamutsenanyi panyin a ɔda 'Ghana Cylinder Manufacturing' edwumakuw ano.

## Amanyɛsɛm
Nna Agyen yɛ mbrahyɛbaguanyi wɔ mbrahyɛbagua a ɔtɔdo enum mu wɔ Ghana kwasafoman a ɔtɔdo anan mu. Ɔhyɛɛ n'amanyɛ edwuma no ase ber a wɔpaaw no dɛ mbrahyɛbaguanyi maa Effiduase Asokore abatow mpasuar wɔ afe 2008 Ghana abatow kɛse no mu dze nam New Patriotic Party do, onyaa mba 18,859 fir mba dodow a wɔtowee 23,799 no mu a ogyina hɔ ma 79.24%. Odzii nkonyim tsiaa Kwadwo Adae a ɔwɔ National Democratic Congress, George Asiamah a ɔwɔ Convention People's Party na Lovia Berko a ɔwɔ People's National Convention. Sɛ wɔhyehyɛ no pɛpɛɛpɛr a, wonyaa 18.72%, 0.71% na 1.33% fir mba dodow a wɔtowee no mu.

## Asetsena mu nsɛm
Ɔyɛ kristianyi na ɔawar awo mba baanan.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Franklin Winfred Aheto

**Franklin Winfred K. Aheto** yɛ Ghana amanyɛnyi na mbrahyɛbaguanyi ma mbrahyɛbagua a odzi kan na dza ɔtɔdo ebien no wɔ kwasafoman a  otsia anan no mu ma Ashaiman Mpasuardo wɔ Ghana Nkran mantɔw mu.

## Ɔbra ahyɛse na nwomasua
Aheto yɛ Ghananyi, amanyɛnyi na mbrahyɛbaguanyi ma mbrahyɛbagua a ɔtɔdo ebien ma kwasafoman a otsia anan no wɔ Ghana. Afe apem  ahaakorɔn Ghana mbrahyɛbagua abatow a ɔkɔr do no, wɔpaaw Aheto dɛ mbrahyɛbaguanyi maa Ashaiman mpasuar.

## Amanyɛsɛm
Aheto ne da a odzi kan a ɔdze kɔr mbrahyɛbaguafie yɛ Afe apem ahaakorɔn Ghana mbrahyɛbagua abatow no mu wɔpaaw no dɛ ongyina mma ne mpasuar wɔ Akatamanso amanyɛkuw no ne tsikitsi do. Afe apem ahaakorɔn eduokorɔn esia Ghana amansan abatow no mu yɛne mpɛn ebien do a wɔpaaw no dɛ ɔnsan ngyina mma Ashaiman mpasuar, hɔ na ɔdze mba 35,212 dzii n'etsiafo; Doku Joseph-Wills K. K. a ogyinaa wɔ "People's Convention Party" kuw no dzin mu  a onyaa mba polled 1,653 wɔ mba a wɔtowee no nyinara mu, Herbert Kofi Aggor a ɔyɛ "People's National Convention" kuwba a onyaa mba 1,822 wɔ mba dodow a wotumii kanee no nyinara mu, Samuel Korle Amegah a ɔyɛ Ankonam dzibew hwehwɛfo (Independent Candidate) a no so nyaa mba 6,663 dze fir mba dodow a wotumii kanee no nyinara mu na Iddrisu Abdel-Kareem a ɔyɛ Ɔson amanyɛkuwba a onyaa mba 18,081 dze fir mba dodow a wotumii kanee no mu..

Franklin tumii dzii dɛm dzibew yi kesi dɛ Onyimnyamfo Emmanuel Kinsford Kwesi Teye a ɔyɛ Ɔson amanyɛkuwba botuu no adze do wɔ afe apem ahaebien wɔ wentwiwentwi bi a no mu yɛ dzen soɛree wɔ Akatamanso kuw no ntamu wɔ Ashaiman mpasuardo ma Teye dze kwesienyimpi gyee egua no fii Franklin nsamu. Onyimnyamfo Alfred Kwame Agbesi sanee bɛgyee egua no fii Onyimnyamfo Emmanuel Kinsford Kwesi Teye nsamu maa Akatamanso amanyɛkuw (National Democratic Congress) no wɔ afe apem ahaebien anan abatow no mu.

## N'abrabɔ
Aheto yɛ Kristonyi.

## Mboaedze

Nkyekyεmu:Ghanafo
Frema Opare

**Frema Opare**, **Akosua Frema Osei-Opare** (wɔwoo no wɔ 1948) ɔyɛ "astute mpontu suafo(astute development practitioner), adzesuanyi(an academic) na Ghana amanyɛnyi. Ogyinaa mu maa Ayawaso West Wuogon abatow mpasua do wɔ mbrahyɛbagua fie wɔ Ghana. Ɔyɛ seseiara na basia a odzi kan a ɔyɛ "Chief of Staff" wɔ Ghana.

## Ahyɛse Bra na nwomasu
Wɔwoo Frema wɔ Obiradzi 6,1948. Ofi Wiamoase a ɔwɔ Esuantse Mantɔw mu wɔ Ghana. Onyaa n'abɔdzin krataa a ɔyɛ "bachelor's degree in Home Science" wɔ Ghana Suapɔn (University of Ghana). Ɔtoaa do wɔ Guelph Suapɔn (University of Guelph) kɔpɛɛ " master's degree in

Frema yɛɛ kyerɛkyerɛnyi wɔ Ghana Suapɔn (University of Ghana)  dɛ kyerɛkyerɛnyi wɔ "Department of Home Science" fitsi 1976 kesi 1982. Ɔbɛyɛɛ Dipartmɛntse ne panyin (Head of department). Wasan nye "United Nations in the Women In Fisheries project" wɔ Uganda, Ethiopia, Congo na  Namibia. Frema wɔ 2005 kesi 2008 mu no ɔyɛɛ edwuma wɔ Ɔmanpanyin dadaw John Agyekum Kufour amanbu mu dɛ Soafo abedziekyir Anhoɔdzen (Deputy Minister for Manpower, Youth and Employment). Ɔsan so som mpɛn ebien mu dɛ mbrahyɛbaguanyi dze ma Ayawaso West Wuopon.

## Amanyɛsɛm edwuma
Frema is a member of theNew Patriotic Party. She served a two term office as the member of parliament representing Ayawaso West Wuogon Constituency between 2005 and 2013 under the ticket of the NPP.

Frema yɛ New amanyɛkuw nyi,New Patriotic Party amanyɛkuw nyi . Ɔsoom mpɛn ebien wɔ Ayawaso West Wuogon abatow mpasua do wɔ 2005 na 2013 wɔ NPP amanyɛkuw mu.

### 2004 Abatow
Wɔpaw Opare dɛ mbrahyɛbaguanyi wɔ Ayawaso West-Wuogon abatow mpasua do wɔ 2004 Ghana amansan abatow mu. Ogyinaa maa abatow mpasua no wɔ mbrahyɛbagua fie a ɔtɔ do anan wɔ "4th Republic" mu wɔ Ghana. Onyaa aba 28,636 wɔ aba dodow a wɔtoo a ɔyɛ 54,988 mu.Iyi gyina hɔ ma ɔha nkyɛmu eduonum ebien ekyir pɔw kor(52.1%). Wɔpaw no gyae Henry Haruna Asante a ɔyɛ People's National Convention amanyɛkuw nyi, Samuel Adiepena a ɔyɛ National Democratic Congress amanyɛkuw nyi na Greenstreet Kobina a ɔyɛ Convention People's Party amanyɛkuw nyi. Iyinom nya 1.0%, 37.9% na 9.0%  wɔ aba dodow a wɔtoo mu. Wɔpaw Opare wɔNew Patriotic Party amanyɛkuw ne dzin mu. N'abatow mpasua no ka abatow mpasua du esuon(17) aNew Patriotic Party nyae wɔ Nkran Kurowpɔn mantɔw mu wɔ dɛm abatow no mu. Wɔ ne nyina mu no,New Patriotic Party nyaa mbrahyɛbagua fie ngua 128 wɔ mbrahyɛbagua fie a ɔtɔ do anan wɔ 4th Republic mu wɔ Ghana.
## N'abrabɔ
Frema awar wɔ mba baanan. Ɔyɛ Kristonyi.

## Mboaedze
https://www.ghanaweb.com/person/Akosua-Frema-Osei-Opare-3256

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Frederick Opare-Ansah

**Frederick Opare-Ansah** (wɔwoo no Fankwa 5, 1968) yɛ Ɛlektrik Mfiridwuma ho Ɔbenfo (Electrical Engineer) na Ghana amanyɛnyi wɔ Ghana Mbrahyɛbagua a ɔtɔ do anan (4) ne esuon (7) wɔ Ghana Amansin a ɔtɔ do anan (4) no muni a ɔgyina Suhum Mansin ananmu wɔ Ghana Epuei Mantɔw wɔ tekiti a ɔyɛ Ɔman Ho Dɔ Kuw Foforo (NPP) mu.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2017–21
Nkyekyεmu:Ghana mbrahyɛbaguafo 2001-2005
Fritz Baffour

**Fritz Baffour** (wɔwoo no 11 Ebɔw 1952) yɛ Ghana nsɛmtwerɛnyi, amanyɛnyi na nkitsahodzi ho ɔfotufo (communications consultant). Nna ɔyɛ Mbrahyɛbaguanyi wɔ Ablekuma Anaafo (South) Ambatow mpasua mu wɔ Ghana Mmarahyɛ Bagua no mu na Ɔsoafo a ɔhwɛ Amanyebɔ do wɔ Ɔmanpanyi Mills aber do.

## Ɔbra Ahyɛse na Nwomasua
Wɔwoo Baffour wɔ 11 Ebɔw 950 wɔ Korle Gonno wɔ Accra, Ghana ahenkuro mu. Na n’egya yɛ R. P. Baffour, ɔbenfo (academician) na Ghana mfiridwumayɛfo a odzii kan no mu kor (1) na saa ara nso na ɔyɛ Ghana Vice Chancellor a ɔdzi kan wɔ Kwame Nkrumah Esuapɔn a ɔhwɛ Nyansahu na Mfiridwuma do (Kwame Nkrumah University of Science and Technology). Nna nye maame yɛ awogyefo (midwife). Ɔkɔɔ nye  ntoado sukuu wɔ Prempeh College na Technology Ntoado Sukuu a nye nyinara wɔ Kumasi wɔ Ashanti Mantɔw mu wɔ Ghana. Ɔnyaa nye GCE Ordinary Level adansedzi krataa wɔ afe 1968. Nye sukuu afe a ɔtɔ do esia (6) no wɔ City of Bath College a ɔwɔ Somerset wɔ United Kingdom wɔ afe 1972 na 1974 ntam, na ɔdze GCE Advanced Level adansedzi krataa no wiee. Baffour nso kɔɔ Bristol Polytechnic wɔ afe 1974 na 1976 ntam hɔ. Fritz Baffour yɛɛ master’s degree wɔ Nkitahodzi Adzesua (Communication Studies) mu wɔ Leicester Esuapɔn (Leicester University) mu wɔ afe 2007 na 2012 ntam.

## Edwuma
Baffour yɛɛ edwuma dɛ nsɛm ho amanyebɔnyi (journalist). Nna ɔyɛ ɔyɛkyerɛnyi (producer ) wɔ Ghana Tɛlɛbihyɛn (Television), TV dwumadzibea a ɔyɛ ɔman no dzea Ghana Broadcasting Corporation mu dɛ ɔyɛkyerɛnyi (producer) na ɔkwankyerɛfo (director). Ɔsan nso nye Liberia Tɛlɛbihyɛn, Nigeria Tɛlɛbihyɛn, Tyne Tees Tɛlɛbihyɛn - UK, Diverse Production wɔ UK na Back to Back Productions USA ayɛ edwuma. Na ɔsan yɛ nsɛm ho amanyebɔnyi fotufo (media consultant) ma Kan Ɔmanpanyin Jerry Rawlings aber do.

## Amanyɛsɛm
Baffour dze nye ho hyɛɛ National Democratic Congress mu fir ber a wɔhyehyɛɛ no afe 1991. Ɔbɛyɛɛ mbrahyɛbaguanyi wɔ Sanda 2009 mu ber a ɔdzii nkonyim wɔ Ablekuma South atenae wɔ Ghana mbrahyɛ bagua ambatow mu wɔ afe 2008. Ɔmanpanyin John Atta Mills paw no dɛ Ɔsoafo a ɔhwɛ nsɛm do (Minister for information) wɔ afe 2012.

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Fufu

**Fufu** yɛ edziban a Ghanafo dzi. Wɔdze bankye na borɛdze yɛ.

Wɔdze dwomba siw fufu timtim wɔ wodur mu.

Nkwan na wɔdze dzi fufu. Nkwan no bi nye abɛnkwan, nkrakra, nkatsenkwan anaadɛ ebunebun.